CELEX: 62011CN0207
Language: ro
Date: 2011-05-02 00:00:00
Title: Cauza C-207/11: Cerere de pronunțare a unei hotărâri preliminare introdusă de Commissione tributaria regionale di Milano (Italia) la 2 mai 2011 — 3D I srl/Agenzia delle Entrate Ufficio di Cremona

16.7.2011   
            
            
               RO
            
            
               Jurnalul Oficial al Uniunii Europene
            
            
               C 211/14
            
         Cerere de pronunțare a unei hotărâri preliminare introdusă de Commissione tributaria regionale di Milano (Italia) la 2 mai 2011 — 3D I srl/Agenzia delle Entrate Ufficio di Cremona
   (Cauza C-207/11)
   2011/C 211/26
   Limba de procedură: italiana
   
      Instanța de trimitere
   
   Commissione tributaria regionale di Milano
   
      Părțile din acțiunea principală
   
   
      Reclamantă: 3D I srl
   
      Pârâtă: Agenzia delle Entrate Ufficio di Cremona
   
      Întrebarea preliminară
   
   Reglementarea unui stat membru, precum statul italian, prevăzută la articolului 2 alineatul 2 din Decretul legislativ nr. 544 din 30 decembrie 1992, potrivit căreia un transfer sau un schimb de acțiuni determină supunerea societății cedente la plata unui impozit aferent plusvalorilor rezultate din transfer, corespunzătoare diferenței dintre costurile inițiale de achiziție a acțiunilor sau părților sociale transferate și valoarea lor actuală, cu excepția cazului în care societatea cedentă înregistrează în bilanțul său un fond de rezervă special corespunzător plusvalorii rezultate din transfer, se opune, într-o situație precum cea din prezenta cauză, articolelor 2 și 4 și articolului 8 alineatele (1) și (2) din Directiva 90/434/CEE (1) a Consiliului din 23 iulie 1990 privind regimul fiscal comun care se aplică fuziunilor, scindărilor, cesionării de active și schimburilor de acțiuni între societățile din diferite state membre?
   
      (1)  JO L 225, p. 1, Ediție specială 09/vol. 1, p. 92.